
ROMÂNIA
JUDEŢUL BISTRIŢA-NĂSĂUD

CONSILIUL  JUDEŢEAN



HOTĂRÂRE
privind aprobarea înaintării unei cereri către Consiliul local al municipiului Bistrița, de trecere a unor imobile – terenuri, situate în municipiul Bistrița, localitatea componentă Unirea, din domeniul public al municipiului Bistrița în domeniul public al județului Bistrița-Năsăud


Consiliul Judeţean Bistriţa-Năsăud, întrunit în şedinţă de îndată în data de 15.03.2019, în prezenţa a 26 consilieri judeţeni,
Având în vedere:
· Expunerea de Motive nr.4103 din 15.03.2019 a Vicepreşedintelui Consiliului Judeţean Bistriţa-Năsăud;
· Raportul comun nr.II/4106 din 15.03.2019 al Arhitectului șef,  Direcţiei economice și Direcției administraţie locală din cadrul Consiliului Judeţean Bistriţa-Năsăud; 
· prevederile art.3 alin.(3), art.9 alin.(4) din Legea nr.213/1998 privind bunurile proprietate publică, cu modificările şi completările ulterioare;
· prevederile art.557 alin.(2), art.858, art. 863 lit. f), art.876 alin.(3) din Legea nr.287/2009 privind Codul civil, republicată, cu modificările şi completările ulterioare;
· prevederile art.44 și art.45 din Legea nr.273/2006 privind finanţele publice locale, cu modificările și completările ulterioare;
· Adresa nr.IX/4036/14.03.2019 a Consiliului Județean Bistrița-Năsăud;
· Adresa nr.19483/14.03.2019 a Primăriei municipiului Bistrița, înregistrată la Consiliul Județean Bistrița-Năsăud cu nr.II/4096/14.03.2019;
· raportul nr.IA/4111 din 15.03.2019 al Comisiei de administraţie;
· raportul nr.IA/4112 din 15.03.2019 al Comisiei economice;
· raportul nr.IA/4113 din 15.03.2019 al Comisiei de urbanism.
În temeiul prevederilor art.91 alin.(1) lit.c), alin.(5), lit.a), pct.5, pct.6, art.96 alin.(1), art.97 alin.(3), art. 98, art. 115 alin.(1) lit.c), art.119 și art.120 din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

Art.1 (1) Se aprobă înaintarea unei cereri către Consiliul local al municipiului Bistrița, de trecere a unor imobile – terenuri, situate în municipiul Bistrița, localitatea componentă Unirea, din domeniul public al municipiului Bistrița în domeniul public al județului Bistrița-Năsăud, având datele de identificare cuprinse în Anexa care face parte integrantă din prezenta hotărâre.
(2) Imobilele-terenuri prevăzute la alin.(1) vor fi preluate în domeniul public al județului Bistrița-Năsăud în scopul realizării obiectivelor de investiții  ”Stadion Bistrița” și ”Construire terenuri de sport și amenajări adiacente”.
(3) Consiliul Județean Bistrița-Năsăud se obligă să suporte din bugetul județului Bistrița-Năsăud, la data aprobării finanțării obiectivelor de investiții, cheltuielile de relocare a drumului de acces și utilităților existente pe terenurile ce urmează a fi transmise în domeniul public al județului Bistrița-Năsăud.
Art.2 Prezenta hotărâre a fost adoptată cu un număr de 26 voturi «pentru».
Art.3 Cu ducerea la îndeplinire a prevederilor prezentei hotărâri se încredinţează Direcţia administraţie locală și Direcţia economică din cadrul Consiliului Judeţean Bistriţa-Năsăud.
Art.4 Prezenta hotărâre se comunică prin grija Serviciului juridic cu:
· Direcţia administraţie locală;
· Direcţia economică;
· Arhitectul șef;
· Administratorul public al județului;
· Consiliul local al municipiului Bistrița;
· Primăria municipiului Bistrița;
· Instituţia Prefectului judeţul Bistriţa-Năsăud.



VICEPREŞEDINTE,                           Contrasemnează:
           	    PUICA VASILE                            SECRETARUL JUDEŢULUI
                            					                MICA OPREA

